# Tarkennetun haun tekniikat

Voit tehdä tarkempia hakuja käyttämällä lainausmerkkejä, yleismerkkejä tai Boolen operaattoreita, jotka palauttavat vähemmän hakutuloksia

- Kun teet hakuja Information Center -sivustossa, voit määrittää sanoja tai lauseita tarkkana merkkijonona kirjoittamalla ne lainausmerkkeihin.

  Kun esimerkiksi kirjoitat Haku-kenttään merkkijonon `"tiedoston loki"`, järjestelmä hakee merkkijonon tiedoston loki kaikkia esiintymiä. Jos et kirjoita merkkijonoa lainausmerkkeihin, järjestelmä palauttaa aiheet, jotka sisältävät sekä sanan loki että sanan tiedoston.

- Voit laajentaa hakua käyttämällä yleismerkkejä, kuten tähteä (*) ja kysymysmerkkiä (?).
  - Tähti (*) tarkoittaa sitä, että hakukyselyssä on useita tuntemattomia tai muuttuvia merkkejä. Jos kirjoitat esimerkiksi merkkijonon `osa*`, järjestelmä palauttaa aiheet, jotka sisältävät sanan osa, osallistua tai osasto tai jonkin muun merkkijonolla osa alkavan sanan.
    Huomautus: Hakumerkkijonoon liittyy seuraava rajoitus: kun käytät hakumerkkijonossa tähteä, sen edellä on oltava vähintään kolme merkkiä. Myös muissa kuin yleismerkkejä sisältävissä hakumerkkijonoissa on oltava vähintään kolme merkkiä.
  - Kysymysmerkki tarkoittaa hakukyselyssä yksittäistä merkkiä. Jos kirjoitat esimerkiksi merkkijonon `osa?`, järjestelmä palauttaa aiheet, jotka sisältävät sanan osat, mutta ei aiheita, jotka sisältävät sanan osallistua tai osasto.
- Voit tarkentaa kyselyä käyttämällä Boolen operaattoreita AND, OR ja NOT. Esimerkiksi:
  tietokanta AND "tiedoston loki"
    Rajaa hakutulokset aiheisiin, jotka sisältävät sekä sanan tietokanta että sanaliiton tiedoston loki.
  tietokanta OR "tiedoston loki"
    Laajentaa hakutuloksia aiheisiin, jotka sisältävät joko sanan tietokanta tai sanaliiton tiedoston loki.
  tietokanta NOT "tiedoston loki"
    Rajaa hakutulokset aiheisiin, jotka sisältävät sanan tietokanta, mutta eivät sanaliittoa tiedoston loki.
  tietokanta OR "tieto kanta" NOT "tiedoston loki"
    Hakee aiheita, jotka sisältävät joko sanan tietokanta tai sanaliiton tieto kanta, mutta eivät sanaliittoa tiedoston loki.

Pääaihe: Haku Information Center -sivustossa