# Предварителни изисквания за помощната система

Когато настройвате IBM® Eclipse Help System, непременно се уверете, че вашите работна станция, операционна система, браузър и хардуер отговарят на описаните в тази тема изисквания.

## Изисквания за браузър

За да работите с IBM Eclipse Help System, можете да инсталирате Microsoft® Internet Explorer Версия 6.0 или 7.0, или Firefox 2.0 или 3.0. За да се подсигурите, че всички функции на IBM Eclipse Help System са използваеми, трябва да позволите cookies и JavaScript™ в браузъра и да забраните функцията на браузъра за блокиране на изскачащи прозорци.

## Изисквания към обкръжението на операционна система

За да работите с IBM Eclipse Help System, трябва да инсталирате IBM Java™ Runtime Environment (JRE) версия 6.0. Вижте следната таблица за подробните изисквания.

Таблица 1. Изисквания към обкръжението на операционна система
IBM Eclipse Help System версия | Операционни системи | Изисквания за операционна система и JRE
--- | --- | ---
IBM Eclipse Help System за Microsoft Windows® 32-битова | Windows XP Professional Intel 32-битова | Тази версия на IBM Eclipse Help System включва вградено IBM JRE. Можете да го премахнете от пакета, ако не искате да запазите вграденото JRE. Трябва да имате инсталирано на вашата система JRE 6.0, за да изпълнявате IBM Eclipse Help System.
IBM Eclipse Help System за Linux® | Red Hat Linux Enterprise 5 Intel®32-битова | Тази версия на IBM Eclipse Help System включва вградено IBM JRE. Можете да го премахнете от пакета, ако не искате да запазите вграденото JRE. Трябва да имате на вашата система IBM JRE 6.0, за да изпълнявате IBM Eclipse Help System. На тези операционни системи можете да отворите помощната система в базов режим чрез браузъра Konqueror. За извеждане на двупосочни символи, двубайтови символи или многобайтови символи в помощната система, инсталирайте съответния шрифт на системата и го задайте като шрифт за показване на браузъра. За поддръжка на множество езици, настройте кода на географско разположение на системата на UTF-8, преди да стартирате помощната система.
IBM Eclipse Help System за AIX | AIX 5.3 PPC 64-битова | Тази версия на IBM Eclipse Help System включва вградено IBM JRE. Можете да го премахнете от пакета, ако не искате да запазите вграденото JRE. Трябва да имате инсталирано на вашата система IBM JRE 6.0, за да изпълнявате IBM Eclipse Help System.

## Поддържано персонализиране

Можете да конфигурирате помощната система с файла plugin_customization.ini. Той се намира в главния плъгин на продукта. Можете да го зададете в стартовия скрипт.

Също така можете да промените конфигурационни параметри, като редактирате файла org.eclipse.help.base_<номер на версия>/preferences.ini в директорията eclipse/plugins, въпреки че горещо препоръчваме конфигурацията по подразбиране.

Можете да персонализирате вашата помощна система, като модифицирате файла preferences.ini.

Забележка: Не модифицирайте следния параметър always_external_browser, в противен случай е възможно помощната система да не работи правилно.

always_external_browser
  За Microsoft Windows операционни системи конфигурацията по подразбиране на този параметър е `always_external_browser=true`. Когато стартирате помощната система в самостоятелен режим, тази настройка ви помага да отворите подразбиращия се браузър на операционната система вместо вградения в помощната система браузър. Не е нужно да настройвате `always_external_browser=true` за операционните системи, различни от Windows.

Тема родител: Преглеждане на информация в помощната система