# Προαπαιτούμενος εξοπλισμός και λογισμικό για το σύστημα βοήθειας

Πριν εγκαταστήσετε το IBM® Eclipse Help System, βεβαιωθείτε ότι ο σταθμός εργασίας σας, το λειτουργικό σύστημα, το πρόγραμμα πλοήγησης και ο εξοπλισμός του συστήματός σας πληρούν τις προϋποθέσεις που περιγράφονται σε αυτό το θέμα.

## Απαιτήσεις για το πρόγραμμα πλοήγησης

Για να εργαστείτε με το IBM Eclipse Help System, μπορείτε να εγκαταστήσετε το Microsoft® Internet Explorer Έκδοση 6.0 ή 7.0, ή το Firefox 2.0 ή 3.0. Για να εξασφαλίσετε ότι είναι δυνατή η χρήση όλων των λειτουργιών της τρέχουσας έκδοσης του IBM Eclipse Help System, πρέπει να ενεργοποιήσετε τα ίχνη παρακολούθησης (cookies) και τη JavaScript™ στο πρόγραμμα πλοήγησης καθώς και να απενεργοποιήσετε τη λειτουργία φραγής αναδυόμενων παραθύρων του προγράμματος πλοήγησης.

## Απαιτήσεις περιβάλλοντος λειτουργικού συστήματος

Για να χρησιμοποιήσετε το IBM Eclipse Help System, θα πρέπει να εγκαταστήσετε ένα IBM Java™ Runtime Environment (JRE) version 6.0. Ανατρέξτε στον παρακάτω πίνακα για τις λεπτομερείς απαιτήσεις.

Πίνακας 1. Απαιτήσεις περιβάλλοντος λειτουργικού συστήματος
Έκδοση του IBM Eclipse Help System | Λειτουργικά συστήματα | Απαιτήσεις λειτουργικού συστήματος και περιβάλλοντος JRE
--- | --- | ---
IBM Eclipse Help System για Microsoft Windows® 32-bit | Windows XP Professional Intel 32-bit | Η τρέχουσα έκδοση του IBM Eclipse Help System περιλαμβάνει ένα ενσωματωμένο περιβάλλον IBM JRE. Μπορείτε να το αφαιρέσετε από το πακέτο εάν δεν επιθυμείτε να το διατηρήσετε. Για να εκτελέσετε το IBM Eclipse Help System, θα πρέπει να έχετε εγκαταστήσει το JRE 6.0 στο σύστημά σας.
IBM Eclipse Help System για Linux® | Red Hat Linux Enterprise 5 Intel®32-bit | Η τρέχουσα έκδοση του IBM Eclipse Help System περιλαμβάνει ένα ενσωματωμένο περιβάλλον IBM JRE. Μπορείτε να το αφαιρέσετε από το πακέτο εάν δεν επιθυμείτε να το διατηρήσετε. Για να εκτελέσετε το IBM Eclipse Help System πρέπει να έχετε εγκαταστήσει το IBM JRE 6.0 στο σύστημά σας. Σε αυτά τα λειτουργικά συστήματα, μπορείτε να ανοίξετε το σύστημα βοήθειας στη βασική κατάσταση λειτουργίας μέσω του προγράμματος πλοήγησης Konqueror. Για να εμφανίσετε χαρακτήρες bidi, χαρακτήρες δύο byte ή πολλαπλών byte στο σύστημα βοήθειας, εγκαταστήστε την κατάλληλη γραμματοσειρές στο σύστημα και ορίστε την ως γραμματοσειρά εμφάνισης στο πρόγραμμα πλοήγησης. Για την υποστήριξη πολλαπλών γλωσσών, πριν εκκινήσετε το σύστημα βοήθειας ορίστε το UTF-8 στις τοπικές ρυθμίσεις του συστήματος.
IBM Eclipse Help System για AIX | AIX 5.3 PPC 64-bit | Η τρέχουσα έκδοση του IBM Eclipse Help System περιλαμβάνει ένα ενσωματωμένο περιβάλλον IBM JRE. Μπορείτε να το αφαιρέσετε από το πακέτο εάν δεν επιθυμείτε να το διατηρήσετε. Για να εκτελέσετε το IBM Eclipse Help System, θα πρέπει να έχετε εγκαταστήσει το IBM JRE 6.0 στο σύστημά σας.

## Υποστηριζόμενες προσαρμογές

Μπορείτε να ρυθμίσετε το σύστημα βοήθειας με το αρχείο plugin_customization.ini. Βρίσκεται στον κατάλογο της κύριας πρόσθετης λειτουργίας (plugin) του προϊόντος. Μπορείτε να το ορίσετε στο σενάριο εκκίνησης.

Μπορείτε επίσης να αλλάξετε τιμές ρυθμίσεων τροποποιώντας το αρχείο org.eclipse.help.base_<αριθμός_εκδοχής>/preferences.ini στον κατάλογο eclipse/plugins, αλλά συνιστάται να χρησιμοποιείτε τις προεπιλεγμένες ρυθμίσεις.

Μπορείτε να προσαρμόσετε το σύστημα βοήθειας στις ιδιαίτερες απαιτήσεις σας τροποποιώντας το αρχείο preferences.ini.

Σημείωση: Μην τροποποιήσετε την παράμετρο always_external_browser, για να αποφύγετε την παρουσίαση προβλημάτων στη λειτουργία του συστήματος βοήθειας.

always_external_browser
  Σε λειτουργικά συστήματα Microsoft Windows, η προεπιλεγμένη ρύθμιση είναι η εξής: `always_external_browser=true`. Όταν εκτελέσετε το σύστημα βοήθειας σε κατάσταση ανεξάρτητης λειτουργίας, με αυτή τη θα ανοίξει το προεπιλεγμένο πρόγραμμα πλοήγησης του λειτουργικού συστήματος και όχι το ενσωματωμένο πρόγραμμα πλοήγησης του συστήματος βοήθειας. Δεν χρειάζεται να ορίσετε τη ρύθμιση `always_external_browser=true` για λειτουργικά συστήματα εκτός των Windows.

Γονικό θέμα: Προβολή πληροφοριών στο σύστημα βοήθειας