# Információk megjelenítése az előnyben részesített nyelven

Beállíthatja a webböngésző nyelvi beállítását, hogy az információs központ tartalmat az előnyben részesített nyelven jelenítse meg.

## Mielőtt elkezdené

Ha hozzáad egy nyelvet a böngésző által megjelenített nyelvek listájához, az még nem garantálja, hogy a számítógép rendelkezik a szükséges betűkészlettel ahhoz, hogy megjelenítse az információs központ tartalmat az előnyben részesített nyelven.

Néhány böngésző - operációs rendszer párosítások esetében előfordulhat, hogy az operációs rendszer területi beállításait is át kell állítani a kívánt nyelvre és helyszínre.

## Eljárás

- Az információs központ tartalom megjelenítése az előnyben részesített nyelven az Internet Explorer böngészőben:
  1. Nyissa meg az Internet Explorert és kattintson az Eszközök > Internet beállítások > Nyelvek menüpontra. Megnyílik a Nyelvi beállítások ablak.
  2. Gondoskodjék róla, hogy az előnyben részesített nyelv legyen megadva a nyelvlista első bejegyzéseként.
     - Új nyelv listához adásához kattintson a Hozzáadás gombra.
     - Ha egy nyelvet a lista elejére akar mozgatni, akkor válassza ki a nyelvet és kattintson a Felfelé mozgat gombra, amíg a nyelv az első nem lesz a nyelvek listájában.
  3. Frissítse az oldalt az információs központ tartalmának megjelenítéséhez az előnyben részesített nyelven.
- Az információs központ tartalom megjelenítése az előnyben részesített nyelven Mozilla Firefox vagy egyéb Mozilla alapú böngészőben:
  1. Kattintson a Választás gombra az Eszközök > Beállítások > Tartalom párbeszédablak Nyelvek szakaszában. A Nyelvek panel megjelenik a Beállítások ablakban.
  2. Gondoskodjék róla, hogy az előnyben részesített nyelv legyen megadva a nyelvlista első bejegyzéseként.
     - Új nyelv listához adásához kattintson a Hozzáadás gombra, és válasszon ki egy nyelvet a Nyelvek hozzáadása ablakból.
     - Ha egy nyelvet a lista elejére akar mozgatni, akkor válassza ki a nyelvet és kattintson a Felfelé mozgat gombra, amíg a nyelv az első nem lesz a nyelvek listájában.
  3. Frissítse az oldalt az információs központ tartalmának megjelenítéséhez az előnyben részesített nyelven.

## Eredmények

Az információs központ azon a nyelven jeleníti meg a tartalmat, amelyik a böngésző beállításokban meg van adva. Ha a tartalom nem került lefordításra az előnyben részesített nyelvre, akkor az információs központ angolul jeleníti meg a tartalmat.

Szülőtéma: Információs központ használatának előkészítése