# Preduvjeti za sistem pomoći

Kad postavite IBM Eclipse sistem pomoći, trebate osigurati da vaša radna stanica, operativni sistem, pretražitelj i hardver odgovaraju zahtjevima opisanim u ovom poglavlju.

## Zahtjevi za pretražitelj

Da bi mogli raditi s IBM Eclipse sistemom pomoći, trebate instalirati Microsoft Internet Explorer Verziju 6.0 ili 7.0 ili Firefox 2.0 ili 3.0. Radi osiguranja da su sve funkcije ove verzije IBM Eclipse sistema pomoći upotrebljive trebate omogućiti kolačiće i JavaScript u pretražitelju i onemogućiti funkciju pretražitelja koja blokira iskočne prozore.

## Zahtjevi za okolinu operativnog sistema

Da bi mogli raditi s IBM Eclipse sistemom pomoći, trebate instalirati Java Runtime Environment (JRE) verziju 6.0. Pogledajte sljedeću tablicu radi detaljnih zahtjeva.

Tablica 1. Zahtjevi za okolinu operativnog sistema
IBM Eclipse Help System verzija | Operativni sistemi | Zahtjevi za operativni sistem i JRE
--- | --- | ---
IBM Eclipse Help System za Microsoft Windows 32-bitni | Windows XP Professional Intel 32-bitni Windows Vista Business Intel 32-bitni | Ova IBM Eclipse Help System verzija uključuje umetnuti IBM JRE. JRE možete ukloniti iz paketa ako ne želite zadržati umetnuti JRE. Morate imati instaliran JRE 6.0 na vašem sistemu za izvođenje IBM Eclipse sistema pomoći.
IBM Eclipse Help System za Linux | Red Hat Linux Enterprise 5 Intel32-bitni | Ova IBM Eclipse Help System verzija uključuje umetnuti IBM JRE. JRE možete ukloniti iz paketa ako ne želite zadržati umetnuti JRE. Morate imati instaliran JRE 6.0 na vašem sistemu za izvođenje IBM Eclipse sistema pomoći. Na ovim operativnim sistemima možete otvoriti sistem pomoći u osnovnom načinu kroz Konqueror pretražitelj. Za prikaz dvosmjernih znakova, dvobajtnih znakova ili višebajtnih znakova u sistemu pomoći, instalirajte odgovarajući font na sistem i postavite taj font kao font za prikazivanje u pretražitelju. Za podršku više jezika, postavite lokalizaciju sistema na UTF-8, prije pokretanja sistema pomoći.
IBM Eclipse Help System za AIX | AIX 5.3 PPC 64-bitni | Ova IBM Eclipse Help System verzija uključuje umetnuti IBM JRE. JRE možete ukloniti iz paketa ako ne želite zadržati umetnuti JRE. Morate imati instaliran JRE 6.0 na vašem sistemu za izvođenje IBM Eclipse sistema pomoći.

## Hardverski zahtjevi

z/OS

Za izvođenje IBM Eclipse sistema pomoći na z/OS, morate osigurati da je z/OS u skladu sa zahtjevima za veličinu stvarne memorije i REGION veličinu.

- Stvarna memorija = <basememory> + <plugsize> +<concurrentuser> * <responseBufferSize>
  - basememory je memorija potrebna za pokretanje IBM Eclipse Help System paketa. Ona je 90 MB na z/OS.
  - plugsize je veličina plug-ina vaše dokumentacije.
  - concurrentuser je broj istovremenih korisnika koji će pristupati Sistemu pomoći.
  - responseBufferSize se može naći u preferences.ini u eclipse\plugins\org.eclipse.help.base_3.0.1 direktoriju.
- REGION se treba postaviti na istu veličinu kao što je i za stvarnu memoriju.

Ostali operativni sistemi

Minimalna potrebna memorija je 128 MB RAM. Preporuča se 256 MB ili više.

Bilješka: Veličinu memorije morate povećati u skladu s veličinom plug-inova dokumentacije. Na primjer, ako je veličina plug-ina dokumentacije 100 MB, dodajte najmanje 80 MB dodatnog RAM-a.

## Podržana prilagodba

Sistem pomoći možete konfigurirati uređivanjem org.eclipse.help.base_<version number>/preferences.ini datoteke u eclipse/plugins direktoriju, iako se preporuča da zadržite default konfiguraciju.

Nemojte mijenjati sljedeće parametre, jer sistem pomoći možda neće ispravno raditi:

always_external_browser
  Za Microsoft Windows operativne sisteme, default konfiguracija za ovaj parametar je `always_external_browser=true`. Kad pokrenete sistem pomoći u samostalnom načinu, ova postavka vam pomaže da otvorite default pretražitelj za operativni sistem, umjesto pretražitelja koji je umetnut u sistem pomoći. Nije potrebno postavljati `always_external_browser=true` za bilo koje druge operativne sisteme osim Windowsa.

Nadređeno poglavlje: Gledanje informacija u Informacijskom centru