# Ohjejärjestelmän ennakkoedellytykset

Kun otat IBM Eclipse -ohjejärjestelmän käyttöön, varmista, että työasema, käyttöjärjestelmä, selain ja laitteisto vastaavat tässä aiheessa kuvattuja edellytyksiä.

## Selainta koskevat edellytykset

IBM Eclipse -ohjejärjestelmän käyttö edellyttää, että asennettuna on Microsoft Internet Explorer -ohjelman versio 6.0 tai 7.0 tai Firefox-ohjelman versio 2.0 tai 3.0. Evästeet ja JavaScript on otettava käyttöön selaimessa ja kohoikkunoiden esto poistettava käytöstä, jotta IBM Eclipse -ohjejärjestelmän tämän version kaikki toiminnot ovat käytettävissä.

## Käyttöjärjestelmää koskevat edellytykset

IBM Eclipse -ohjejärjestelmän käyttö edellyttää, että asennettuna on Java Runtime Environment (JRE) -käyttöympäristön versio 6.0. Katso tarkemmat vaatimukset seuraavasta taulukosta.

Taulukko 1. Käyttöjärjestelmää koskevat edellytykset
IBM Eclipse -ohjejärjestelmän versio | Käyttöjärjestelmät | Käyttöjärjestelmää ja JRE-ympäristöä koskevat edellytykset
--- | --- | ---
IBM Eclipse Help System for Microsoft Windows, 32-bittinen | Windows XP Professional Intel, 32-bittinen Windows Vista Business Intel, 32-bittinen | Tässä IBM Eclipse -ohjejärjestelmän versiossa on valmiina IBM JRE -ympäristö. Jos et halua säilyttää valmista JRE-ympäristöä, voit poistaa sen paketista. IBM Eclipse -ohjejärjestelmän ajo edellyttää, että järjestelmään on asennettu JRE-ympäristön versio 6.0.
IBM Eclipse Help System for Linux | Red Hat Linux Enterprise 5 Intel, 32-bittinen | Tässä IBM Eclipse -ohjejärjestelmän versiossa on valmiina IBM JRE -ympäristö. Jos et halua säilyttää valmista JRE-ympäristöä, voit poistaa sen paketista. IBM Eclipse -ohjejärjestelmän ajo edellyttää, että järjestelmässä on JRE-ympäristön versio 6.0. Näissä käyttöjärjestelmissä voit avata ohjejärjestelmän perustilassa Konqueror-selaimen avulla. Jos haluat kaksisuuntaiset merkit, DBCS-merkit tai MBCS-merkit näkyviin ohjejärjestelmässä, asenna tarvittava fontti järjestelmään ja aseta se selaimen näyttöfontiksi. Jos haluat järjestelmän tukevan useita kieliä, määritä järjestelmän paikallistunnukselle arvo UTF-8 ennen ohjejärjestelmänä aloitusta.
IBM Eclipse Help System for AIX | AIX 5.3 PPC, 64-bittinen | Tässä IBM Eclipse -ohjejärjestelmän versiossa on valmiina IBM JRE -ympäristö. Jos et halua säilyttää valmista JRE-ympäristöä, voit poistaa sen paketista. IBM Eclipse -ohjejärjestelmän ajo edellyttää, että järjestelmään on asennettu JRE-ympäristön versio 6.0.

## Laitteistovaatimukset

z/OS-käyttöjärjestelmä

IBM Eclipse -ohjejärjestelmän ajo z/OS-järjestelmässä edellyttää, että z/OS-järjestelmä vastaa todellista muistikokoa ja muistialueen kokoa koskevia vaatimuksia.

- Todellinen muisti = <basememory> + <plugsize> +<concurrentuser> * <responseBufferSize>
  - basememory on muisti, joka tarvitaan IBM Eclipse -ohjejärjestelmäpaketin aloitusta varten. Perusmuistin koko on z/OS-järjestelmässä 90 megatavua.
  - plugsize on dokumentaatiolisäosan koko.
  - concurrentuser on ohjejärjestelmää samaan aikaan käyttävien käyttäjien määrä.
  - responseBufferSize on hakemiston eclipse\plugins\org.eclipse.help.base_3.0.1 tiedostossa preferences.ini.
- Muistialueen koko on määritettävä samaksi kuin todellinen muistikoko.

Muut käyttöjärjestelmät

RAM-muistin tarvittava vähimmäiskoko on 128 megatavua. Suositeltava koko on vähintään 256 megatavua.

Huomautus: Muistia on lisättävä dokumentaatiolisäosien koon mukaan. Jos esimerkiksi dokumentaatiolisäosan koko on 100 megatavua, lisää vähintään 80 megatavua RAM-muistia.

## Tuettu mukautus

Voit määrittää ohjejärjestelmän kokoonpanon muokkaamalla hakemistossa eclipse/plugins olevaa tiedostoa org.eclipse.help.base_<version numero>/preferences.ini, vaikka oletuskokoonpanon säilyttäminen on suositeltavaa.

Älä muuta seuraavia parametreja. Jos niitä muutetaan, ohjejärjestelmä ei ehkä toimi oikein:

always_external_browser
  Microsoft Windows -käyttöjärjestelmissä tämän parametrin oletusasetus on `always_external_browser=true`. Kun ohjejärjestelmä aloitetaan erillistilassa, tämä asetus auttaa aloittamaan käyttöjärjestelmän oletusselaimen ohjejärjestelmässä valmiina olevan selaimen asemesta. Asetusta `always_external_browser=true` ei tarvitse määrittää muissa kuin Windows-käyttöjärjestelmissä.

Pääaihe: Tietojen tarkastelu Information Center -sivustossa