# Εκτέλεση ταχείας αναζήτησης

Με αυτό το θέμα μπορείτε να μάθετε τον τρόπο εκτέλεσης μιας ταχείας αναζήτησης.

Στην προβολή Πλοήγηση, χρησιμοποιήστε την παρακάτω διαδικασία για να εκτελέσετε μια ταχεία αναζήτηση:

1. Επιλέξτε Αναζήτηση θεμάτων() στη γραμμή εργαλείων της προβολής πλοήγησης για να εμφανίσετε το μενού.
   - Για να εκτελέσετε αναζήτηση μόνο στο εμφανιζόμενο θέμα, επιλέξτε Αναζήτηση σε αυτό το θέμα.
   - Για να εκτελεστεί η αναζήτηση στο εμφανιζόμενο θέμα και σε όλα τα επιμέρους θέματά του, επιλέξτε Αναζήτηση σε αυτό το θέμα και σε όλα τα επιμέρους θέματα.
     1. Στο πλαίσιο διαλόγου αναζήτησης, καταχωρήστε στο πεδίο Αναζήτηση την επιθυμητή λέξη ή φράση.
     2. Πατήστε OK για να ξεκινήσει η αναζήτηση.
2. Στο αναδυόμενο πλαίσιο διαλόγου αναζήτησης, καταχωρήστε την επιθυμητή λέξη ή φράση στο πεδίο Αναζήτηση και πατήστε ΟΚ για να ξεκινήσει η αναζήτηση.

Εάν εκτελέσετε αναζήτηση μόνο στο θέμα στο οποίο ανοίξατε το μενού Ταχεία εκτέλεση και εντοπιστούν οι όροι αναζήτησης, το θέμα θα εμφανιστεί αυτόματα. Εάν δεν εντοπιστούν οι όροι αναζήτησης στο θέμα, εμφανίζεται το μήνυμα Δεν εντοπίστηκε κανένα στοιχείο.

Εάν εκτελέσετε αναζήτηση σε ένα θέμα και τα επιμέρους θέματά του και εντοπιστούν οι όροι αναζήτησης, στην προβολή Αποτελέσματα αναζήτησης εμφανίζονται τα πρώτα 500 αποτελέσματα. Επιλέξτε ένα αποτέλεσμα ώστε να εμφανιστεί το αντίστοιχο θέμα. Οι λέξεις που αναζητήσατε παρουσιάζονται σημειωμένες στο εμφανιζόμενο θέμα. Εάν δεν εντοπιστούν οι όροι αναζήτησης στο θέμα, εμφανίζεται το μήνυμα Δεν εντοπίστηκε κανένα στοιχείο.

Σημειώσεις:

- Το πλαίσιο διαλόγου Αναζήτηση σε αυτό το θέμα θα κλείσει αυτόματα, ανεξάρτητα από τα αποτελέσματα της αναζήτησης.
- Το πλαίσιο διαλόγου Αναζήτηση σε αυτό το θέμα και σε όλα τα επιμέρους θέματα δεν θα κλείσει αυτόματα. Πρέπει να πατήσετε το κουμπί Ακύρωση ή να κλείσετε εσείς το πλαίσιο διαλόγου.

Γονικό θέμα: Αναζήτηση πληροφοριών στο σύστημα βοήθειας