# Søgning i informationscentret

Du kan søge i alle emner i informationscentret, søge i et enkeltemne eller en emnesamling, eller du kan oprette et søgeomfang for kun at søge i en del af oplysningerne. Oversigten Søgeresultater kan vise op til 500 resultater, og resultaterne sorteres efter relevans.

## Om denne opgave

Du skifter mellem indholdsoversigten og oversigten med søgeresultater ved at klikke på skillebladet Indhold () eller skillebladet Søgeresultater ().

Bemærk: Der skelnes ikke mellem store og små bogstaver i søgninger.

## Fremgangsmåde

- For at søge i alle emner i informationscentret skal du indtaste en forespørgsel i feltet Søg og klikke på Udfør. Du kan også oprette et søgeomfang til regelmæssig søgning i en del af emnerne.
- Hvis du vil søge i et bestemt emne eller sæt af emner, skal du markere dem i navigeringstræet og derefter klikke på Søg i emner () på værktøjslinjen i indholdsoversigten. Vælg Søg i valgt emne eller Søg i valgt emne og alle underemner, angiv din forespørgsel i feltet Søg og klik på OK.

## Resultater

Hvis du har installeret plugin'en til samarbejde i informationscentret, viser oversigten Søgeresultater de emner og kommentarer, der passer til søgeforespørgslen. Ved at holde musen hen over de to markeringer emner og kommentarer kan du skifte mellem søgeresultaterne for emner og kommentarer. Vælg et emne eller en kommentar på listen over søgeresultater for at få vist emnet eller kommentaren.

Hvis plugin'en til samarbejde ikke er installeret, viser oversigten Søgeresultater de emner, der passer til forespørgslen. Du kan vælge et emne på listen over søgeresultater for at få det vist.

Emner med samme titel og resumé bliver genkendt som tilsvarende sider. Hvis der findes tilsvarende sider til et af emnerne i søgeresultaterne, vises det samlede antal tilsvarende sider med grønt nederst i emnet. Du kan også klikke på markeringen Tilsvarende sider for at udvide, så alle de tilsvarende sider bliver vist.

## Næste trin

1. Klik på skillebladet Søgeresultater () for at få vist oversigten med søgeresultater. Søgeresultater grupperes ikke som standard.
2. Klik på Vis resultatkategorier () på værktøjslinjen for at gruppere søgeresultaterne.

Du kan kontrollere søgeresultaterne vha. ikonerne på værktøjslinjen:

- Hvis du vil vise eller skjule oversigten under hvert af søgeresultaterne, skal du klikke på Vis resultatbeskrivelser ().
- Hvis du vil aktivere eller deaktivere søgefremhævning, skal du klikke på Fremhævning ().

- Avancerede søgeteknikker
  Du kan udføre avancerede søgninger, hvor du bruger anførselstegn, jokertegn eller booleske operatorer til at begrænse søgeresultaterne med.
- Hurtig søgning
  Du kan søge i et emne eller et sæt emner i navigeringstræet ved hjælp af funktionen Hurtig søgning.

Overordnet emne: Fremvisning af oplysninger i informationscentret