# Spôsoby rozšíreného vyhľadávania

S použitím úvodzoviek, zástupných znakov alebo boolovských operátorov môžete vykonať rozšírenejšie vyhľadávanie, ktoré vráti menšiu skupinu výsledkov vyhľadávania.

- Pri vyhľadávaní v Informačnom centre môžete určiť niekoľko slov alebo fráz ako presný reťazec tým, že ich zadáte v úvodzovkách.

  Ak v poli Vyhľadávanie zadáte napríklad `"protokolový súbor"`, vyhľadajú sa všetky výskyty reťazca protokolový súbor. Ak okolo výrazu nezadáte úvodzovky, budú vrátené témy, ktoré obsahujú inštancie oboch slov, protokolový aj súbor.

- Rozsah svojho vyhľadávania môžete rozšíriť, ak v ňom použijete zástupné znaky ako hviezdička (*) a otáznik (?).
  - Hviezdičku (*) použite ako zastúpenie viacerých neznámych alebo premenných znakov v dotaze vyhľadávania. Ak napríklad zadáte výraz`par*`, budú vrátené témy, ktoré obsahujú slová park, parkovisko, parkovanie a ďalšie slová začínajúce na par.
    Poznámka: Uplatňuje sa jedno obmedzenie pre vyhľadávací reťazec: pri použití znaku hviezdičky vo vyhľadávanom výraze musia byť pred hviezdičkou uvedené aspoň tri znaky. Podobne, vyhľadávaný výraz bez zástupného znaku musí obsahovať aspoň tri znaky.
  - Znak otáznik použite namiesto jediného znaku v dotaze vyhľadávania. Ak napríklad zadáte `par?`, budú vrátené témy, ktoré obsahujú slovo part, ale nie parky alebo parkovanie.
- Ak chcete zadať konkrétnejší dotaz, môžete použiť boolovské operátory AND, OR a NOT. Napríklad:
  databáza AND "protokolový súbor"
    zúži výsledky vyhľadávania na témy, ktoré obsahujú výraz databáza a frázu protokolový súbor.
  databáza OR "protokolový súbor"
    rozšíri výsledky vyhľadávania na témy, ktoré obsahujú buď výraz databáza alebo frázu protokolový súbor.
  databáza NOT "protokolový súbor"
    zúži výsledky vyhľadávania na témy, ktoré obsahujú výraz databáza, ale neobsahujú frázu protokolový súbor.
  databáza OR "báza údajov" NOT "protokolový súbor"
    vyhľadá témy, ktoré obsahujú buď výraz databáza alebo frázu báza údajov, ale neobsahujú frázu protokolový súbor.

Nadradená téma: Hľadanie v Informačnom centre