# Omejevanje iskalnega območja

Iskalno območje lahko omejite na posamezne teme.

Ko iščete v sistemu pomoči, po privzetku poteka iskanje po vseh temah, ki so prikazane v pogledu Navigacija. Vendar pa lahko iskalno območje omejite na posamezne teme tako, da ustvarite iskalni seznam, ki ga lahko shranite za poznejšo uporabo.

Iskalni seznam lahko ustvarite na naslednji način:

1. Kliknite povezavo Iskalno območje poleg polja Išči. Dostopili boste do okna Izberi iskalno območje.
2. Izberite možnost Išči samo po naslednjih temah in kliknite Novo. Prikaže se okno Nov iskalni seznam.
3. V polje Ime seznama vpišite ime za novi iskalni seznam.
4. Na seznamu Teme, ki bodo preiskane izberite razvejitve navigacijskega pogleda, ki jih želite vključiti v iskanje. Razvejitve lahko razširite, če želite izbrati podkategorije na drugi ravni naslova.
5. Kliknite V redu. Novi iskalni seznam je zdaj prikazan na seznamu Išči samo po naslednjih temah. Po privzetku je ta možnost samodejno izbrana. Če želite uveljaviti ta iskalni seznam za nadaljnja iskanja, lahko kliknete V redu.
   Omejitev: V nekaterih brskalnikih (na primer Konqueror in Safari) funkcija shranjevanja iskalnih seznamov ni podprta.

Trenutni aktivni iskalni seznam je vedno prikazan na vrhu brskalnika poleg povezave Iskalno območje.

Iskalni seznam, ki ste ga ustvarili, bo prikazan vsakič, ko zaženete sistem.

Nadrejena tema: Iskanje po informacijskem centru