# Forhåndskrav for hjelpesystemet

Når du konfigurerer IBM Eclipse Help System, må du kontrollere at arbeidsstasjonen, operativsystemet, nettleseren og maskinvaren oppfyller kravene som er beskrevet i dette emnet.

## Krav til nettleser

Når du skal arbeide med IBM Eclipse Help System, må du installere Microsoft Internet Explorer versjon 6.0 eller 7.0, eller Firefox 2.0 eller 3.0. For å sikre at du kan bruke alle funksjonene i denne versjonen av IBM Eclipse Help System, må du aktivere informasjonskapsler (cookies) og JavaScript i nettleseren og deaktivere nettleserens funksjon for blokkering av popup-vinduer.

## Krav til operativsystemmiljø

Når du skal arbeide med IBM Eclipse Help System, må du installere et Java Runtime Environment (JRE) versjon 6.0. Tabellen nedenfor viser mer detaljerte krav.

Tabell 1. Krav til operativsystemmiljø
IBM Eclipse Help System-versjon | Operativsystemer | Krav til operativsystem og JRE
--- | --- | ---
IBM Eclipse Help System for Microsoft Windows 32-bits | Windows XP Professional Intel 32-bits Windows Vista Business Intel 32-bits | Denne versjonen av IBM Eclipse Help System inneholder et innebygd IBM-JRE. Du kan fjerne det fra pakken hvis du ikke vil beholde dette innebygde JRE-miljøet. JRE 6.0 må være installert på systemet når du skal kjøre IBM Eclipse Help System.
IBM Eclipse Help System for Linux | Red Hat Linux Enterprise 5 Intel32-bits | Denne versjonen av IBM Eclipse Help System inneholder et innebygd IBM-JRE. Du kan fjerne det fra pakken hvis du ikke vil beholde dette innebygde JRE-miljøet. JRE 6.0 må være installert på systemet når du skal kjøre IBM Eclipse Help System. På disse operativsystemene kan du åpne hjelpesystemet i grunnleggende modus gjennom Konqueror-nettleseren. Hvis du skal vise toveis-tegn, dobbeltbyte-tegn eller flerbyte-tegn i hjelpesystemet, må du installere den tilsvarende fonten på systemet og definere fonten som nettleserens visningsfont. Hvis du ønsker støtte for flere språk, må du sette systemets språkmiljø til UTF-8 før du starter hjelpesystemet.
IBM Eclipse Help System for AIX | AIX 5.3 PPC 64-bits | Denne versjonen av IBM Eclipse Help System inneholder et innebygd IBM-JRE. Du kan fjerne det fra pakken hvis du ikke vil beholde dette innebygde JRE-miljøet. JRE 6.0 må være installert på systemet når du skal kjøre IBM Eclipse Help System.

## Krav til maskinvare

z/OS

Når du skal kjøre IBM Eclipse Help System på z/OS, må du sørge for at z/OS oppfyller kravene til faktisk minnestørrelse og REGION-størrelse.

- Faktisk minne = <basememory> + <plugsize> +<concurrentuser> * <responseBufferSize>
  - basememory er minnet som er nødvendig for å starte IBM Eclipse Help System-pakken. Det er 90 MB på z/OS.
  - plugsize er størrelsen på plugin-modulen for dokumentasjon.
  - concurrentuser er antall brukere som skal ha tilgang til hjelpesystemet samtidig.
  - responseBufferSize finner du i preferences.ini i katalogen eclipse\plugins\org.eclipse.help.base_3.0.1.
- REGION-størrelse settes til det samme som faktisk minnestørrelse.

Andre operativsystemer

Minimumskravet til minne er 128 MB RAM. 256 MB eller mer anbefales.

Merk: Du må øke minnet etter størrelsen på plugin-modulen for dokumentasjon. Hvis for eksempel størrelsen på plugin-modulen for dokumentasjon er 100 MB, må du tilføye minst 80 MB med RAM.

## Støttet tilpasning

Du kan konfigurere hjelpesystemet ved å redigere filen org.eclipse.help.base_<versjonsnummer>/preferences.ini under katalogen eclipse/plugins, men det anbefales at du beholder standardkonfigurasjonen.

Du må ikke endre følgende parametere, ellers er det mulig at hjelpesystemet ikke vil fungere slik det skal:

always_external_browser
  For Microsoft Windows-operativsystemer er standardkonfigurasjonen for denne parameteren `always_external_browser=true`. Når du starter hjelpesystemet i frittstående modus, hjelper denne innstillingen deg med å åpne operativsystemets standard nettleser i stedet for nettleseren som er innebygd i hjelpesystemet. Du trenger ikke å definere `always_external_browser=true` for andre operativsystemer enn Windows.

Overordnet emne: Vise informasjon i Information Center