# Ohjetoiminnon ennakkoedellytykset

Kun otat IBM Eclipse -ohjetoiminnon käyttöön, varmista, että työasema, käyttöjärjestelmä, selain ja laitteisto vastaavat tässä aiheessa kuvattuja edellytyksiä.

## Selainta koskevat edellytykset

IBM Eclipse -ohjetoiminnon käyttö edellyttää, että asennettuna on Microsoft Internet Explorer -ohjelman versio 6.0 tai 7.0 tai Firefox-ohjelman versio 2.0 tai 3.0. Evästeet ja JavaScript on otettava käyttöön selaimessa ja kohoikkunoiden esto poistettava käytöstä, jotta IBM Eclipse -ohjetoiminnon tämän version kaikki toiminnot ovat käytettävissä.

## Käyttöjärjestelmää koskevat edellytykset

IBM Eclipse -ohjetoiminnon käyttö edellyttää, että asennettuna on Java Runtime Environment (JRE) -käyttöympäristön versio 6.0. Katso tarkemmat vaatimukset seuraavasta taulukosta.

Taulukko 1. Käyttöjärjestelmää koskevat edellytykset
IBM Eclipse -ohjetoiminnon versio | Käyttöjärjestelmät | Käyttöjärjestelmää ja JRE-ympäristöä koskevat edellytykset
--- | --- | ---
IBM Eclipse Help System for Microsoft Windows, 32-bittinen | Windows XP Professional Intel, 32-bittinen | Tässä IBM Eclipse -ohjetoiminnon versiossa on valmiina IBM JRE -ympäristö. Jos et halua säilyttää valmista JRE-ympäristöä, voit poistaa sen paketista. IBM Eclipse -ohjetoiminnon ajo edellyttää, että järjestelmään on asennettu JRE-ympäristön versio 6.0.
IBM Eclipse Help System for Linux | Red Hat Linux Enterprise 5 Intel, 32-bittinen | Tässä IBM Eclipse -ohjetoiminnon versiossa on valmiina IBM JRE -ympäristö. Jos et halua säilyttää valmista JRE-ympäristöä, voit poistaa sen paketista. IBM Eclipse -ohjetoiminnon ajo edellyttää, että järjestelmässä on IBM JRE -ympäristön versio 6.0. Näissä käyttöjärjestelmissä voit avata ohjetoiminnon perustilassa Konqueror-selaimen avulla. Jos haluat kaksisuuntaiset merkit, DBCS-merkit tai MBCS-merkit näkyviin ohjetoiminnossa, asenna tarvittava fontti järjestelmään ja aseta se selaimen näyttöfontiksi. Jos haluat järjestelmän tukevan useita kieliä, määritä järjestelmän paikallistunnukselle arvo UTF-8 ennen ohjetoiminnon aloitusta.
IBM Eclipse Help System for AIX | AIX 5.3 PPC, 64-bittinen | Tässä IBM Eclipse -ohjetoiminnon versiossa on valmiina IBM JRE -ympäristö. Jos et halua säilyttää valmista JRE-ympäristöä, voit poistaa sen paketista. IBM Eclipse -ohjetoiminnon ajo edellyttää, että järjestelmään on asennettu IBM JRE -ympäristön versio 6.0.

## Tuettu mukautus

Voit määrittää ohjetoiminnon kokoonpanon tiedoston plugin_customization.ini avulla. Se sijaitsee päätuotteen lisäosan alapuolella. Voit asettaa sen aloituskomentosarjassa.

Voit myös muuttaa kokoonpanoparametreja muokkaamalla hakemistossa eclipse/plugins olevaa tiedostoa org.eclipse.help.base_<version numero>/preferences.ini, vaikka oletuskokoonpanon säilyttäminen on suositeltavaa.

Voit mukauttaa ohjetoimintoa muokkaamalla preferences.ini-tiedostoa.

Huomautus: Älä muuta parametria always_external_browser. Jos sitä muutetaan, ohjetoiminto ei ehkä toimi oikein.

always_external_browser
  Microsoft Windows -käyttöjärjestelmissä tämän parametrin oletusasetus on `always_external_browser=true`. Kun ohjetoiminto aloitetaan erillistilassa, tämä asetus auttaa aloittamaan käyttöjärjestelmän oletusselaimen ohjetoiminnossa valmiina olevan selaimen asemesta. Asetusta `always_external_browser=true` ei tarvitse määrittää muissa kuin Windows-käyttöjärjestelmissä.

Pääaihe: Tietojen tarkastelu ohjetoiminnossa