# Keresés a súgórendszerben

Ebből a témakörből megtudhatja, hogy hogyan végezhet keresést az IBM Eclipse Help System rendszerben.

A súgórendszer témaköreiben úgy kereshet, hogy beírja a keresett kifejezést a Keresés mezőbe, majd a Mehet gombra kattint. A Keresési eredmények nézetben megjelenik az első 500 találat, helytállóság szerint rendezve. Válasszon ki egy keresési eredményt az adott témakör megjelenítéséhez. A keresési kifejezéseket a rendszer kiemeli a megjelenített témakör szövegében. Az eredményt tartalmazó oldal automatikusan ahhoz a ponthoz görgetődik, ahol a keresett kifejezés először előfordul.

A keresés után rendelkezésre áll a kiemelés funkció. A keresett kifejezés kiemelésének engedélyezéséhez, illetve letiltásához kattintson a Keresési kifejezések kiemelése () gombra.

A Navigáció nézet és a Keresési eredmények nézet közötti átkapcsoláshoz kattintson a Tartalom lapra (), illetve a Keresési eredmények lapra ().

A Keresési eredmények nézet azokat a témaköröket jeleníti meg, amelyek megfelelnek a keresési lekérdezés feltételeinek, függetlenül az esetlegesen beállított szűrőktől.

Megjegyzés: A keresési karaktersorozatokban a kis- és nagybetűk nincsenek megkülönböztetve.

- Pontos szavak vagy kifejezések keresése
  Lehetősége van pontos szavak vagy kifejezések keresésére pontos karaktersorozatként a súgórendszerben.
- Keresés helyettesítő karakterek segítségével
  Ebből a témakörből megtudhatja, hogy hogyan bővítheti a keresés hatókörét helyettesítő karakterek használatával.
- Keresés logikai operátorokkal (AND, OR, NOT)
  A keresés hatékonyságának javítása érdekében a keresési karaktersorozatban használhatja az AND (és), az OR (vagy) és a NOT (nem) logikai operátorokat is.
- Keresési tartomány szűkítése
  Leszűkítheti a keresés hatókörét bizonyos témakörökre.
- Gyorskeresés végrehajtása
  Ebből a témakörből megtudhatja, hogy hogyan végezhet gyorskeresést.
- Keresési eredmények megjelenítése
  Lehetősége van különböző feltételek szerint megjeleníteni a súgórendszerben végzett keresés eredményeit.

Szülőtéma: Információk megtekintése a súgórendszerben