# Súgórendszer használatához szükséges előfeltételek

Amikor beállítja az IBM® Eclipse Help System rendszert, akkor győződjön meg róla, hogy a munkaállomás, az operációs rendszer, a böngésző és a hardver megfelel az ebben a témakörben ismertetett követelményeknek.

## Böngészőre vonatkozó követelmények

Az IBM Eclipse Help System kezeléséhez telepítse a Microsoft® Internet Explorer 6.0 vagy 7.0 változatát, illetve a Firefox 2.0 vagy 3.0 változatát. Ahhoz, hogy az IBM Eclipse Help System ezen változatának minden funkciója használható legyen, engedélyezze a cookie-kat és a JavaScript™-et a böngészőben, és tiltsa le az előugró ablakok blokkolása böngészőfunkciót.

## Operációs rendszer környezetre vonatkozó követelmények

Az IBM Eclipse Help System kezeléséhez telepítse az IBM Java™ futási környezet (JRE) 6.0 változatát. A részletes követelményeket az alábbi táblázatban találja.

1. Táblázat Operációs rendszer környezetre vonatkozó követelmények
IBM Eclipse Help System verziószáma | Operációs rendszerek | Operációs rendszer és JRE környezetre vonatkozó követelmények
--- | --- | ---
IBM Eclipse Help System for Microsoft Windows® 32-bit | Windows XP Professional Intel 32-bit | Ez az IBM Eclipse Help System változat beágyazott IBM JRE környezetet tartalmaz. Eltávolíthatja a csomagból, ha nem kívánja megtartani a beágyazott Java futási környezetet. Az IBM Eclipse Help System futtatásához telepítve kell lennie a Java futási környezet 6.0 változatának a rendszeren.
IBM Eclipse Help System for Linux® | Red Hat Linux Enterprise 5 Intel®32-bit | Ez az IBM Eclipse Help System változat beágyazott IBM JRE környezetet tartalmaz. Eltávolíthatja a csomagból, ha nem kívánja megtartani a beágyazott Java futási környezetet. Az IBM Eclipse Help System futtatásához telepítve kell lennie az IBM Java futási környezet 6.0 változatának a rendszeren. Ezeken az operációs rendszereken az alap módban nyithatja meg a súgórendszert a Konqueror böngészőn keresztül. Két irányban írt karakterek, duplabyte-os karakterek vagy több-byte-os karakterek használatához a súgórendszerben telepítse a megfelelő betűkészletet a rendszerre, és állítsa be azt a böngészőben megjelenített betűtípusnak. Ahhoz, hogy több nyelv is támogatott legyen, a súgórendszer elindítása előtt UTF-8 értéket adjon meg a rendszer területi beállításának.
IBM Eclipse Help System for AIX | AIX 5.3 PPC 64-bit | Ez az IBM Eclipse Help System változat beágyazott IBM JRE környezetet tartalmaz. Eltávolíthatja a csomagból, ha nem kívánja megtartani a beágyazott Java futási környezetet. Az IBM Eclipse Help System futtatásához telepítve kell lennie az IBM Java futási környezet 6.0 változatának a rendszeren.

## Támogatott személyre szabás

A Help System a plugin_customization.ini fájllal szabható személyre. Ez a fő termék bedolgozó alatt található. Az indítási parancsfájlban állíthatja be.

A konfigurációs paramétereket a org.eclipse.help.base_<version number>/preferences.ini fájl szerkesztésével is módosíthatja, amely az eclipse/plugins könyvtárban található, habár ajánlott az alapértelmezett konfiguráció megtartása.

A súgórendszert a preferences.ini fájl módosításával szabhatja személyre.

Megjegyzés: Ne módosítsa az always_external_browser paramétert; máskülönben előfordulhat, hogy a súgórendszer nem működik megfelelően.

always_external_browser
  Microsoft Windows operációs rendszerek esetén a paraméter alapértelmezett beállítása `always_external_browser=true`. Amikor elindítja a súgórendszert az önálló módban, akkor a beállítás miatt az operációs rendszer alapértelmezett böngészőjét fogja megnyitni a súgórendszerbe beágyazott böngésző helyett. Az `always_external_browser=true` paramétert nem kell beállítani a Windows rendszertől eltérő operációs rendszerek esetén.

Szülőtéma: Információk megtekintése a súgórendszerben