# Fremvisning af oplysninger i informationscentret

Du kan få vist oplysninger i IBM Eclipse-hjælpesystemet (IEHS), når det bruges i informationscentertilstand.

Om denne opgave
Med informationscentret kan brugere få vist, gennemse og søge i onlineoplysningerne. Informationscentret er bygget på Open Source-software, som er udviklet af Eclipse Project http://www.eclipse.org. Det kan vise indhold, der er pakket som en Eclipse-dokumentations-plugin.

Informationscentret bruger en indlejret webprogramserver til at håndtere indholdsanmodninger i systemet. Denne indlejrede webserver bruger en tilfældig port til at undgå portsammenfald mellem programmer.

Produkt- eller programudviklere kan oprette deres egne dokumentations-plugins og integrere dem i informationscentret, så brugerne kan få dem vist. Du kan få mere at vide om oprettelse og pakning af dokumentations-plugins på Eclipse Projects websted: http://www.eclipse.org

- Hjælp til handicappede og tastaturgenveje i informationscentret
  Hjælp til handicappede hjælper brugere med et fysisk handicap, f.eks. et bevægelses- eller synshandicap, til at bruge programmerne bedre.
- Krav til hjælpen
  Når du installerer IBM Eclipse-hjælpesystemet, skal du sikre dig, at computeren, styresystemet, browseren og hardwaren opfylder de krav, som er beskrevet i dette emne.
- Navigering i informationscentret
  Informationscentret indeholder en grafisk brugergrænseflade, der bruges til at gennemse produktdokumentationen.
- Søgning i informationscentret
  Læs dette emne for at lære, hvordan du søger i IBM Eclipse-hjælpesystemet.
- Find oplysninger med indeksoversigten
  Dette emne beskriver, hvordan du bruger indeksoversigten til at finde emner i hjælpen.
- Sæt bogmærker i informationscentret
  Du kan lettere finde et emne fremover, hvis du indsætter et bogmærke.
- Oplysninger på andre sprog
  Hvis du vil have vist brugergrænsefladen til informationscentret på et andet sprog, skal du ændre de landespecifikke indstillinger i styresystemet til det land og sprog, du vil bruge.
- Udskrivning i informationscentret
  IBM Eclipse-hjælpesystemet indeholder flere måder at udskrive indholdet af hjælpen på.