# Δομή πλαισίων στο κέντρο πληροφοριών

Το κέντρο πληροφοριών χρησιμοποιεί μια σειρά πλαισίων. Τα πλαίσια αυτά περιγράφονται σε αυτό το θέμα.

Στην παρακάτω λίστα περιγράφεται η δομή πλαισίων που χρησιμοποιείται στο κέντρο πληροφοριών.

- Γραμμή εργαλείων κύριας προβολής βοήθειας
- Πλαίσιο διάταξης: HelpFrame
  - Πλαίσιο διάταξης: NavFrame (καλύπτει όλα τα πλαίσια στο παράθυρο πλοήγησης)
    - Πλαίσιο διάταξης: ViewsFrame
      - Πλαίσιο διάταξης: toc/index/search/collaboration
        - Γραμμή εργαλείων προβολής περιεχομένων/ευρετηρίου/αποτελεσμάτων αναζήτησης/συνεργασίας
        - Προβολή περιεχομένων/ευρετηρίου/αποτελεσμάτων αναζήτησης/συνεργασίας
        Σημείωση: Η γραμμή εργαλείων της προβολής συνεργασίας και η προβολή συνεργασίας διατίθενται μόνο στη συνεργατική έκδοση του κέντρου πληροφοριών.
    - Επιλογή προβολών πλοήγησης
  - Προβολή διάταξης: ContentFrame (καλύπτει όλα τα πλαίσια στο παράθυρο της προβολής θεμάτων)
    - Γραμμή εργαλείων προβολής θέματος
    - Προβολή θέματος
    - Συνεργατική προβολή θέματος (εμφανίζεται μόνο όταν έχει ενεργοποιηθεί η πρόσθετη λειτουργία συνεργασίας)

## Περιγραφή των πλαισίων που χρησιμοποιούνται στο κέντρο πληροφοριών

Παρακάτω περιγράφονται τα πλαίσια που χρησιμοποιούνται στο κέντρο πληροφοριών.

Πρέπει να έχει ενεργοποιηθεί η παρουσίαση εσωτερικών πλαισίων (in-line frames) στο λογισμικό ανάγνωσης πληροφοριών οθόνης (screen reader).
Σημείωση: Όλα τα πλαίσια που αρχίζουν με Πλαίσιο διάταξης: έχουν ένθετα πλαίσια που περιέχουν τα πραγματικά στοιχεία ελέγχου των λειτουργιών. Αναφερθείτε σε αυτά τα πλαίσια για συγκεκριμένες λειτουργίες.

- Γραμμή εργαλείων κύριας προβολής βοήθειας - Περιέχει τις πληροφορίες αναζήτησης και τις πληροφορίες σύνδεσης.
- Γραμμή εργαλείων προβολής περιεχομένου και προβολή περιεχομένων (εσωτερικά πλαίσια) - Από τη γραμμή εργαλείων μπορείτε να εκτυπώσετε, να εκτελέσετε αναζητήσεις και να φιλτράρετε θέματα. Η προβολή περιέχει μια διακλάδωση των θεμάτων του κέντρου πληροφοριών.
- Γραμμή εργαλείων προβολής ευρετηρίου και προβολή ευρετηρίου (εσωτερικά πλαίσια) - Δεν παρέχονται πραγματικές λειτουργίες στη γραμμή εργαλείων. Η προβολή περιέχει μια λίστα με λήμματα ευρετηρίου.
- Γραμμή εργαλείων προβολής αποτελεσμάτων αναζήτησης και προβολή αποτελεσμάτων αναζήτησης (εσωτερικά πλαίσια) - Από τη γραμμή εργαλείων μπορείτε να ομαδοποιήσετε αποτελέσματα και να επιλέξετε την παρουσίαση ή απόκρυψη περιγραφών θεμάτων. Η προβολή περιέχει μια λίστα με τα αποτελέσματα της αναζήτησης που εκτελέστηκε.
- Γραμμή εργαλείων προβολής συνεργασίας και προβολή συνεργασίας (εσωτερικά πλαίσια) - Στη γραμμή εργαλείων εμφανίζεται το περισσότερο σχολιασμένο θέμα ή εμφανίζονται μόνο τα δικά σας σχόλια. Η προβολή περιέχει μια λίστα με τα περισσότερο σχολιασμένα θέματα και τον αριθμό σχολίων ή μια προβολή διακλάδωσης των σχολίων σας.
- Επιλογή προβολών πλοήγησης - Σας επιτρέπει να μετακινηθείτε με χρήση του πλήκτρου Tab μεταξύ των προβολών περιεχομένων, ευρετηρίου, αποτελεσμάτων αναζήτησης και συνεργασίας.
- Γραμμή εργαλείων προβολής θέματος - Σας επιτρέπει να μεταβείτε στα θέματα που έχετε επισκεφθεί, να ορίσετε ένα σελιδοδείκτη για το εμφανιζόμενο θέμα ή να εκτυπώσετε το εμφανιζόμενο θέμα.
- Προβολή θέματος - Παρουσιάζει τα περιεχόμενα του τρέχοντος θέματος και μια οθόνη για την αλλαγή προτιμήσεων.
- Συνεργατική προβολή θέματος - Από τη γραμμή εργαλείων μπορείτε να επιλέξετε το σχολιασμό του τρέχοντος θέματος, στοιχείου ή επιλογής, την ανάπτυξη ή σύμπτυξη όλων των σχολίων, την πρόσβαση στις προτιμήσεις σας, και την παρουσίαση σχολίων σε άλλες γλώσσες. Κάτω από τη γραμμή εργαλείων εμφανίζεται ένας πίνακας με όλα τα σχόλια.

Γονικό θέμα: Λειτουργίες διευκόλυνσης πρόσβασης στο κέντρο πληροφοριών