# Begrænsning af søgeomfanget

Du kan begrænse søgeomfanget til bestemte emner.

Om denne opgave

Når du søger i hjælpen, søges som standard i alle emner, der vises i navigationsoversigten. Du kan imidlertid begrænse søgeområdet til et bestemt sæt emner ved at oprette en søgeliste, og denne kan du gemme til fremtidig brug.

Sådan opretter du en søgeliste:

1. Klik på linket Søgeomfang ved siden af feltet Søg. Vinduet Vælg søgeomfang åbnes.
2. Vælg Søg kun i følgende emner, og klik på Ny. Vinduet Ny søgeliste åbnes.
3. Angiv et navn på den nye søgeliste i feltet Listenavn.
4. Vælg de grene af navigeringsoversigten i listen Emner, der skal søges i, som du vil inkludere i søgningen. Du kan udvide grenene og vælge underkategorier på andet overskriftsniveau.
5. Klik på OK. Den nye søgeliste vises nu i listen Søg kun i følgende emner. Denne indstilling vælges automatisk som standard. Du kan klikke på OK for at anvende denne søgeliste på efterfølgende søgninger.
   Begrænsning: I visse browsere, f.eks. Konqueror og Safari, er der ikke mulighed for at gemme søgelister.

Næste opgave

Den aktuelt aktive søgeliste vises altid øverst i browseren ved siden af linket Søgeomfang.

Den sidst oprettede søgeliste bevares til næste gang, du starter systemet.

Overordnet emne: Søgning i informationscentret