# Îngustarea domeniului de căutare

Puteţi îngusta domeniul de căutare la anumite subiecte.

Implicit, când căutaţi în sistemul de ajutor, se caută în toate subiectele afişate în vizualizarea Navigare. Însă puteţi să îngustaţi domeniul de căutare la un anumit set de subiecte prin crearea unei liste de căutare şi puteţi să salvaţi lista de căutare pentru a o folosi ulterior.

Pentru a crea o listă de căutare, realizaţi următorii paşi:

1. Faceţi clic pe legătura Domeniu căutare de lângă câmpul Căutare. Se deschide fereastra Selectare domeniu căutare.
2. Selectaţi Căutare numai în subiectele următoare şi faceţi clic pe Următorul. Apare fereastra Listă de căutare nouă.
3. În câmpul Nume listă, introduceţi un nume pentru noua listă de căutare.
4. În lista Subiecte de căutat, selectaţi ramurile vizualizării Navigare pe care vreţi să le includeţi în căutare. Puteţi expanda ramurile pentru a selecta subcategoriile de pe al doilea nivel de antet.
5. Faceţi clic pe OK. Noua listă de căutare este acum afişată în lista Căutare doar în următoarele subiecte. Această opţiune este selectată automat, în mod implicit. Puteţi face clic pe OK pentru a aplica această listă de căutări pentru căutările următoare.
   Restricţie: În unele browser-e (de exemplu Konqueror şi Safari), nu există funcţia de salvare a listelor de căutare.

Lista de căutare activă curentă este întotdeauna afişată în partea de sus a browser-ului, lângă legătura Domeniu căutare.

Ultima listă de căutare pe care aţi creat-o persistă de fiecare dată când lansaţi sistemul.

Subiect părinte: Căutarea în centrul de informare