# Súgórendszer használatához szükséges előfeltételek

Amikor beállítja az IBM Eclipse Help System rendszert, akkor győződjön meg róla, hogy a munkaállomás, az operációs rendszer, a böngésző és a hardver megfelel az ebben a témakörben ismertetett követelményeknek.

## Böngészőre vonatkozó követelmények

Az IBM Eclipse Help System kezeléséhez telepítse a Microsoft Internet Explorer 6.0 vagy 7.0 változatát, illetve a Firefox 2.0 vagy 3.0 változatát. Ahhoz, hogy az IBM Eclipse Help System ezen változatának minden funkciója használható legyen, engedélyezze a cookie-kat és a JavaScript-et a böngészőben, és tiltsa le az előugró ablakok blokkolása böngészőfunkciót.

## Operációs rendszer környezetre vonatkozó követelmények

Az IBM Eclipse Help System kezeléséhez telepítse a Java futási környezet (JRE) 6.0 változatát. A részletes követelményeket az alábbi táblázatban találja.

1. Táblázat Operációs rendszer környezetre vonatkozó követelmények
IBM Eclipse Help System verziószáma | Operációs rendszerek | Operációs rendszer és JRE környezetre vonatkozó követelmények
--- | --- | ---
IBM Eclipse Help System for Microsoft Windows 32-bit | Windows XP Professional Intel 32-bit Windows Vista Business Intel 32-bit | Ez az IBM Eclipse Help System változat beágyazott IBM JRE környezetet tartalmaz. Eltávolíthatja a csomagból, ha nem kívánja megtartani a beágyazott Java futási környezetet. Az IBM Eclipse Help System futtatásához telepítve kell lennie a Java futási környezet 6.0 változatának a rendszeren.
IBM Eclipse Help System for Linux | Red Hat Linux Enterprise 5 Intel32-bit | Ez az IBM Eclipse Help System változat beágyazott IBM JRE környezetet tartalmaz. Eltávolíthatja a csomagból, ha nem kívánja megtartani a beágyazott Java futási környezetet. Az IBM Eclipse Help System futtatásához telepítve kell lennie a Java futási környezet 6.0 változatának a rendszeren. Ezeken az operációs rendszereken az alap módban nyithatja meg a súgórendszert a Konqueror böngészőn keresztül. Két irányban írt karakterek, duplabyte-os karakterek vagy több-byte-os karakterek használatához a súgórendszerben telepítse a megfelelő betűkészletet a rendszerre, és állítsa be azt a böngészőben megjelenített betűtípusnak. Ahhoz, hogy több nyelv is támogatott legyen, a súgórendszer elindítása előtt UTF-8 értéket adjon meg a rendszer területi beállításának.
IBM Eclipse Help System for AIX | AIX 5.3 PPC 64-bit | Ez az IBM Eclipse Help System változat beágyazott IBM JRE környezetet tartalmaz. Eltávolíthatja a csomagból, ha nem kívánja megtartani a beágyazott Java futási környezetet. Az IBM Eclipse Help System futtatásához telepítve kell lennie a Java futási környezet 6.0 változatának a rendszeren.

## Hardverre vonatkozó követelmények

z/OS

Az IBM Eclipse Help System futtatásához z/OS rendszeren gondoskodjék róla, hogy a z/OS kielégítse a valós memória méretére és a REGION méretre vonatkozó követelményeket.

- Valós memória = <alapmemória> + <bedolgozóméret> +<párhuzamosfelhasználó> * <válaszpufferméret>
  - Az alapmemória az IBM Eclipse Help System csomag indításához szükséges memória. z/OS rendszeren ez 90 MB.
  - A bedolgozóméret a dokumentáció bedolgozó mérete.
  - A párhuzamosfelhasználó a súgórendszerhez hozzáférő párhuzamos felhasználók száma.
  - A válaszpufferméret a preferences.ini fájlban található az eclipse\plugins\org.eclipse.help.base_3.0.1 könyvtárban.
- A REGION méretet ugyanannyira kell állítani, mint a valós memória mérete.

Egyéb operációs rendszerek

A minimálisan szükséges memória 128 MB RAM. 256 MB vagy több javasolt.

Megjegyzés: A dokumentáció bedolgozók méretének megfelelően növelni kell a memóriát. Ha például a dokumentáció bedolgozó mérete 100 MB, akkor vegyen fel további legalább 80 MB RAM memóriát.

## Támogatott személyre szabás

A súgórendszer konfigurálható az eclipse/plugins könyvtárban található org.eclipse.help.base_<verziószám>/preferences.ini fájl szerkesztésével, habár ajánlott az alapértelmezett konfiguráció megtartása.

Az alábbi paramétereket ne módosítsa, különben elképzelhető, hogy a súgórendszer nem fog megfelelően működni:

always_external_browser
  Microsoft Windows operációs rendszerek esetén a paraméter alapértelmezett beállítása `always_external_browser=true`. Amikor elindítja a súgórendszert az önálló módban, akkor a beállítás miatt az operációs rendszer alapértelmezett böngészőjét fogja megnyitni a súgórendszerbe beágyazott böngésző helyett. Az `always_external_browser=true` paramétert nem kell beállítani a Windows rendszertől eltérő operációs rendszerek esetén.

Szülőtéma: Információk megtekintése az információs központban