# Ορισμός σελιδοδεικτών στο κέντρο πληροφοριών

Ορίζοντας σελιδοδείκτη για ένα θέμα διευκολύνεται η εύρεση του θέματος. Μπορείτε να ορίσετε σελιδοδείκτες χρησιμοποιώντας τις λειτουργίες του προγράμματος πλοήγησης ή χρησιμοποιώντας την προβολή Σελιδοδείκτες.

Γονικό θέμα: Προβολή πληροφοριών στο κέντρο πληροφοριών

## Ορισμός σελιδοδεικτών με χρήση του προγράμματος πλοήγησης

Για ένα κέντρο πληροφοριών που έχει εγκατασταθεί σε έναν εξυπηρετητή και χρησιμοποιείται μέσω του intranet της εταιρείας σας ή μέσω του Internet, μπορείτε να αποθηκεύσετε σελιδοδείκτες για θέματα στο μενού Σελιδοδείκτες (Bookmarks) ή Αγαπημένα (Favorites) του προγράμματος πλοήγησης.

### Διαδικασία

Για να ορίσετε ένα σελιδοδείκτη για το εμφανιζόμενο θέμα στο πρόγραμμα πλοήγησης:

- Εάν χρησιμοποιείτε το Internet Explorer, επιλέξτε Σελιδοδείκτης (Bookmark) () για να αποθηκεύσετε το θέμα στο φάκελο Αγαπημένα (Favorites).
- Εάν δεν χρησιμοποιείτε το Internet Explorer, πατήστε με το δεξί κουμπί του ποντικιού σε μια κενή περιοχή της εμφανιζόμενης σελίδας για να ανοίξετε το μενού. Επιλέξτε Προσθήκη στα αγαπημένα (Add to favorites) ή Προσθήκη στους σελιδοδείκτες (Add to bookmarks), για να αποθηκεύσετε το θέμα σε έναν από τους φακέλους Αγαπημένα (Favorites).

Για να δείτε τους σελιδοδείκτες σας, ανοίξτε το μενού Αγαπημένα (Favorites) του προγράμματος πλοήγησης.

Για να διαγράψετε ένα σελιδοδείκτη, ανοίξτε το μενού Αγαπημένα (Favorites) του προγράμματος πλοήγησης για να εντοπίσετε το σελιδοδείκτη. Πατήστε το δεξί κουμπί του ποντικιού και επιλέξτε Διαγραφή (Delete) στο μενού.