# Предварителни изисквания за помощната система

КОгато настройвате IBM Eclipse Help System, трябва да се уверите, че вашите работна станция, операционна система, браузър и хардуер отговарят на описаните в тази тема изисквания.

## Изисквания за браузър

За да работите с IBM Eclipse Help System, трябва да инсталирате Microsoft Internet Explorer Версия 6.0 или 7.0, или Firefox 2.0 или 3.0. За да се подсигурите, че всички функции на IBM Eclipse Help System са използваеми, трябва да позволите cookies и JavaScript в браузъра и да забраните функцията на браузъра за блокиране на изскачащи прозорци.

## Изисквания към обкръжението на операционна система

За да работите с IBM Eclipse Help System, трябва да инсталирате Java Runtime Environment (JRE) версия 6.0. Вижте следната таблица за подробните изисквания.

Таблица 1. Изисквания към обкръжението на операционна система
IBM Eclipse Help System версия | Операционни системи | Изисквания за операционна система и JRE
--- | --- | ---
IBM Eclipse Help System за Microsoft Windows 32-битова | Windows XP Professional Intel 32-битова Windows Vista Business Intel 32-битова | Тази версия на IBM Eclipse Help System включва вградено IBM JRE. Можете да го премахнете от пакета, ако не искате да запазите вграденото JRE. Трябва да имате инсталирано на вашата система JRE 6.0, за да изпълнявате IBM Eclipse Help System.
IBM Eclipse Help System за Linux | Red Hat Linux Enterprise 5 Intel32-битова | Тази версия на IBM Eclipse Help System включва вградено IBM JRE. Можете да го премахнете от пакета, ако не искате да запазите вграденото JRE. Трябва да имате на вашата система JRE 6.0, за да изпълнявате IBM Eclipse Help System. На тези операционни системи можете да отворите помощната система в базов режим чрез браузъра Konqueror. За извеждане на двупосочни символи, двубайтови символи или многобайтови символи в помощната система, инсталирайте съответния шрифт на системата и го задайте като шрифт за показване на браузъра. За поддръжка на множество езици, настройте кода на географско разположение на системата на UTF-8, преди да стартирате помощната система.
IBM Eclipse Help System за AIX | AIX 5.3 PPC 64-битова | Тази версия на IBM Eclipse Help System включва вградено IBM JRE. Можете да го премахнете от пакета, ако не искате да запазите вграденото JRE. Трябва да имате инсталирано на вашата система JRE 6.0, за да изпълнявате IBM Eclipse Help System.

## Хардуерни изисквания

z/OS

За да изпълнявате IBM Eclipse Help System на z/OS, трябва да се уверите, че z/OS покрива изискванията за размер на реална памет и размер на REGION.

- Реална памет = <базова-памет> + <размер-плъгин> +<едновр-потр> * <responseBufferSize>
  - базова-памет е паметта, изисквана за стартирането на IBM Eclipse Help System пакета. Това е 90 MB за z/OS.
  - размер-плъгин е размерът на вашия плъгин за документация.
  - едновр-потр е броят едновременни потребители, които ще достъпват вашата Help System.
  - responseBufferSize може да бъде намерен в preferences.ini в директорията eclipse\plugins\org.eclipse.help.base_3.0.1.
- Размерът за REGION трябва да бъде настроен на същия размер като този на реалната памет.

Други операционни системи

Минималната необходима памет е 128 MB RAM. Препоръчват се 256 MB или повече.

Забележка: Трябва да увеличите паметта според размера на плъгините за документация. Например, ако размерът на плъгина за документация е 100 MB, добавете поне 80 MB допълнителна RAM.

## Поддържано персонализиране

Можете да конфигурирате помощната система посредством редактиране на файла org.eclipse.help.base_<номер на версия>/preferences.ini в директорията eclipse/plugins, въпреки че се препоръчва да запазите конфигурацията по подразбиране.

Не модифицирайте следните параметри; в противен случай е възможно помощната система да не работи правилно:

always_external_browser
  За Microsoft Windows операционни системи конфигурацията по подразбиране на този параметър е `always_external_browser=true`. Когато стартирате помощната система в самостоятелен режим, тази настройка ви помага да отворите подразбиращия се браузър на операционната система вместо вградения в помощната система браузър. Не е нужно да настройвате `always_external_browser=true` за операционните системи, различни от Windows.

Тема родител: Преглеждане на информация в Центъра за информация