# Αναζήτηση πληροφοριών στο κέντρο πληροφοριών

Μπορείτε να αναζητήσετε πληροφορίες σε όλα τα θέματα του κέντρου πληροφοριών, σε ένα μεμονωμένο θέμα ή σε μια συλλογή θεμάτων, ή μπορείτε να δημιουργήσετε μια εμβέλεια αναζήτησης για να εκτελέσετε μια αναζήτηση σε ένα υποσύνολο των πληροφοριών. Στην προβολή Αποτελέσματα αναζήτησης μπορούν να παρουσιαστούν έως 500 αποτελέσματα, ταξινομημένα με βάση το βαθμό σχετικότητάς τους με τα κριτήρια αναζήτησης.

## Σχετικά με αυτή την εργασία

Για να μεταβείτε από την προβολή περιεχομένων στην προβολή αποτελεσμάτων αναζήτησης και αντίστροφα, επιλέξτε την καρτέλα Περιεχόμενα () ή την καρτέλα Αποτελέσματα αναζήτησης ().

Σημείωση: Στις συμβολοσειρές αναζήτησης δεν γίνεται διάκριση πεζών-κεφαλαίων.

## Διαδικασία

- Για να αναζητήσετε πληροφορίες σε όλα τα θέματα που περιλαμβάνονται στο κέντρο πληροφοριών, γράψτε τις λέξεις ή τη φράση που αναζητείτε στο πεδίο Αναζήτηση και στη συνέχεια πατήστε το κουμπί ΟΚ. Μπορείτε επίσης να δημιουργήσετε μια εμβέλεια αναζήτησης για την τακτική αναζήτηση πληροφοριών σε ένα υποσύνολο των θεμάτων.
- Για να αναζητήσετε πληροφορίες σε ένα συγκεκριμένο θέμα ή σε ένα σύνολο θεμάτων, επιλέξτε το θέμα ή τα θέματα στη διακλάδωση πλοήγησης και στη συνέχεια πατήστε Αναζήτηση στα θέματα () στη γραμμή εργαλείων της προβολής Περιεχόμενα. Επιλέξτε Αναζήτηση στο επιλεγμένο θέμα ή Αναζήτηση στο επιλεγμένο θέμα και σε όλα τα επιμέρους θέματα, καταχωρήστε το ερώτημα αναζήτησης στο πεδίο Αναζήτηση και πατήστε OK.

## Αποτελέσματα

Εάν έχετε εγκαταστήσει την πρόσθετη λειτουργία συνεργασίας στο κέντρο πληροφοριών σας, τότε στην προβολή Αποτελέσματα αναζήτησης παρουσιάζονται τα θέματα και τα σχόλια που ανταποκρίνονται στα κριτήρια αναζήτησής σας. Μπορείτε να μετακινήσετε το δρομέα στα δύο προσδιοριστικά Θέματα και Σχόλια για να εμφανιστούν στα αποτελέσματα αναζήτησης τα θέματα ή τα σχόλια που ανταποκρίνονται στα κριτήρια αναζήτησης, αντίστοιχα. Επιλέξτε ένα θέμα ή σχόλιο από τη λίστα αποτελεσμάτων αναζήτησης για να προβληθεί το θέμα ή το σχόλιο.

Εάν δεν έχετε εγκαταστήσει την πρόσθετη λειτουργία συνεργασίας, τότε στην προβολή Αποτελέσματα αναζήτησης παρουσιάζονται τα θέματα που ανταποκρίνονται στα κριτήρια αναζήτησής σας. Μπορείτε να επιλέξετε ένα θέμα από τη λίστα αποτελεσμάτων αναζήτησης για να προβληθεί το θέμα στην οθόνη.

Τα θέματα που έχουν τον ίδιο τίτλο και την ίδια περίληψη αναγνωρίζονται ως παρόμοιες σελίδες. Εάν ένα από τα θέματα στα αποτελέσματα αναζήτησης έχει παρόμοιες σελίδες, τότε ο συνολικός αριθμός παρόμοιων σελίδων εμφανίζεται με πράσινα γράμματα στο κάτω μέρος του συγκεκριμένου θέματος. Μπορείτε επίσης να πατήσετε στο προσδιοριστικό Παρόμοιες σελίδες για να αναπτυχθεί το προσδιοριστικό και να εμφανιστούν όλες οι παρόμοιες σελίδες.

## Επόμενες ενέργειες

1. Επιλέξτε την καρτέλα Αποτελέσματα αναζήτησης () για να εμφανιστεί η προβολή αποτελεσμάτων αναζήτησης. Η προεπιλεγμένη ρύθμιση είναι ότι τα αποτελέσματα αναζήτησης δεν εμφανίζονται ομαδοποιημένα.
2. Πατήστε Εμφάνιση κατηγοριών αποτελεσμάτων () στην γραμμή εργαλείων για να ομαδοποιηθούν τα αποτελέσματα αναζήτησης.

Μπορείτε να χρησιμοποιήσετε τα εικονίδια στη γραμμή εργαλείων για να προσαρμόσετε τα αποτελέσματα αναζήτησης:

- Για να επιλέξετε την παρουσίαση ή απόκρυψη της περίληψης κάτω από κάθε αποτέλεσμα αναζήτησης, επιλέξτε Εμφάνιση περιγραφών αποτελεσμάτων ().
- Για να ενεργοποιήσετε ή να απενεργοποιήσετε την επισήμανση των αναζητούμενων όρων στο κείμενο, επιλέξτε Επισήμανση ().

- Προηγμένες τεχνικές αναζήτησης
  Μπορείτε να εκτελέσετε πιο σύνθετες αναζητήσεις χρησιμοποιώντας διπλά εισαγωγικά, χαρακτήρες υποκατάστασης ή λογικούς τελεστές για να περιορίσετε τον αριθμό των θεμάτων που περιλαμβάνονται στα αποτελέσματα της αναζήτησης.
- Εκτέλεση άμεσης αναζήτησης
  Μπορείτε να εκτελέσετε μια αναζήτηση σε ένα θέμα ή σε ένα σύνολο θεμάτων στην προβολή πλοήγησης χρησιμοποιώντας τη λειτουργία άμεσης αναζήτησης.

Γονικό θέμα: Προβολή πληροφοριών στο κέντρο πληροφοριών