# Ορισμός σελιδοδεικτών στο κέντρο πληροφοριών

Ορίζοντας σελιδοδείκτη για ένα θέμα διευκολύνεται η εύρεση του θέματος.

Για ένα κέντρο πληροφοριών που έχει εγκατασταθεί σε έναν εξυπηρετητή και χρησιμοποιείται μέσω του intranet της εταιρείας σας ή μέσω του Internet, μπορείτε να αποθηκεύσετε σελιδοδείκτες για θέματα στο μενού Σελιδοδείκτες (bookmarks) ή Αγαπημένα (favorites) του προγράμματος πλοήγησης.

Για ένα κέντρο πληροφοριών που έχει εγκατασταθεί τοπικά στον υπολογιστή σας, μπορείτε να αποθηκεύσετε σελιδοδείκτες στην προβολή Σελιδοδείκτες.

1. Για να ορίσετε σελιδοδείκτη για ένα θέμα:
   - Στο κέντρο πληροφοριών που έχει υλοποιηθεί σε ένα εξυπηρετητή, πατήστε με το δεξί κουμπί σε μια κενή περιοχή της τρέχουσας σελίδας για να ανοίξετε το μενού. Επιλέξτε Προσθήκη στα αγαπημένα ή Προσθήκη στους σελιδοδείκτες, για να αποθηκεύσετε το θέμα σε έναν από τους φακέλους Αγαπημένα.
   - Στο κέντρο πληροφοριών που έχει εγκατασταθεί στον υπολογιστή σας, επιλέξτε Σελιδοδείκτης () στη γραμμή εργαλείων πάνω από τη δεξιά γωνία.
2. Για να εμφανίσετε τους σελιδοδείκτες:
   - Στο κέντρο πληροφοριών που έχει υλοποιηθεί σε ένα εξυπηρετητή, το εικονίδιο Σελιδοδείκτης () εμφανίζεται μόνο όταν χρησιμοποιείτε το Internet Explorer για περιήγηση σε σελίδες. Μπορείτε να χρησιμοποιήσετε το μενού Αγαπημένα στο Internet Explorer για να εντοπίσετε τους σελιδοδείκτες που δημιουργήσατε.
   - Στο κέντρο πληροφοριών που έχει εγκατασταθεί στον υπολογιστή σας, επιλέξτε την καρτέλα Σελιδοδείκτες () στη γραμμή εργαλείων στο κάτω μέρος της προβολής Σελιδοδείκτες.
3. Για να διαγράψετε ένα σελιδοδείκτη:
   - Στο κέντρο πληροφοριών που έχει υλοποιηθεί σε ένα εξυπηρετητή, ανοίξτε το μενού Αγαπημένα του Internet Explorer για να εντοπίσετε το σελιδοδείκτη. Πατήστε στο σελιδοδείκτη με το δεξί κουμπί του ποντικιού και επιλέξτε Διαγραφή από το μενού.
   - Στο κέντρο πληροφοριών που έχει εγκατασταθεί στον υπολογιστή σας, επιλέξτε την καρτέλα Σελιδοδείκτες (), επιλέξτε το όνομα του θέματος στο πλαίσιο Θέμα και πατήστε Διαγραφή επιλεγμένου σελιδοδείκτη () στη γραμμή εργαλείων.
4. Μπορείτε επίσης να διαγράψετε όλους τους σελιδοδείκτες από το κέντρο πληροφοριών που έχει εγκατασταθεί τοπικά στον υπολογιστή σας. Επιλέξτε την καρτέλα Σελιδοδείκτες (), και πατήστε Διαγραφή όλων των σελιδοδεικτών () στη γραμμή εργαλείων.

Γονικό θέμα: Προβολή πληροφοριών στο Κέντρο πληροφοριών