# Avancerede søgeteknikker

Du kan udføre avancerede søgninger, hvor du bruger anførselstegn, jokertegn eller booleske operatorer til at begrænse søgeresultaterne med.

- Når du søger i informationscentret, kan du identificere nogle ord eller sætninger som en nøjagtig streng ved at omgive dem med anførselstegn.

  Når du f.eks. skriver `"log file"` i feltet Søg, søges efter alle forekomster af udtrykket log file. Hvis du undlader at indsætte anførselstegnene, returneres emner, der indeholder forekomster af både ordet log og ordet file.

- Du kan angive jokertegn, såsom asterisk (*) og spørgsmålstegn (?) i din søgning for at udvide søgningens omfang.
  - Brug asterisk (*) til repræsentation af flere ukendte eller variable tegn i udtrykket. Hvis du f.eks. indtaster `par*`, returneres emner, der indeholder partly, participate, partial og andre ord, der starter med par.
    Bemærk: Der gælder én begrænsning for søgestrengen: Når du angiver en asterisk i et søgeudtryk, skal du angive mindst tre tegn før asterisken. På samme måde skal et søgeudtryk, der ikke indeholder jokertegn, bestå af mindst tre tegn.
  - Brug et spørgsmålstegn til repræsentation af et enkelt tegn i søgeforespørgslen. Hvis du f.eks. indtaster `par?`, returneres emner, der indeholder part, men ikke partial eller partly.
- Du kan gøre en forespørgsel mere specifik ved at bruge de booleske operatorer AND, OR og NOT. Eksempel:
  database AND "log file"
    Begrænser søgeresultaterne til emner, der indeholder både udtrykket database og log file.
  database OR "log file"
    Udvider søgeresultater til at omfatte emner, der indeholder enten udtrykket database eller log file.
  database NOT "log file"
    Begrænser søgeresultaterne til emner, der indeholder udtrykket database, men ikke log file.
  database OR "data base" NOT "log file"
    Søger efter emner, der indeholder enten udtrykket database eller udtrykket data base, men ikke udtrykket log file.

Overordnet emne: Søgning i informationscentret